મોરબી જિલ્લાનો વિશ્વ પ્રસિદ્ધ સિરામિક ઉદ્યોગ જગતભરમાં નામના મેળવી રહ્યો છે ત્યારે ભાજપની કેન્દ્ર સરકાર આ ઉદ્યોગને GSTમાં ૨૮% સ્લેબ હેઠળ આવરી લઈને સિરામિક ઉદ્યોગકાર સાથે હળહળતો અન્યાય કરી રહી છે ત્યારે મોરબી જિલ્લા કોંગ્રેસ પ્રમુખ બ્રિજેશ મેરજાએ મોરબી અપડેટને જણાવ્યું છે કે, સ્વબળે આગળ આવી રહેલા મોરબીના સિરામિક ઉદ્યોગકારોનો એન્ટીડમ્પીંગ ડ્યૂટી, ટ્રાન્સપોર્ટનગર, રસ્તા, પાણી જેવી માળખાકીય સગવડ, ગેસમાં ભાવ ઘટાડો, ગેસીફાયર જેવી માંગણીઓ સામે ભાજપ સરકારને છાશવારે ઘૂંટડિયે પડવું પડે અને કોર્ટ દ્વારા ન્યાય મેળવવા ન્યાયપાલિકાનો આશરો લેવો પડે તેવી ક્ષોભજનક સ્થિતિમાં મૂકાવું પડ્યું છે.